A Tanács 1263/1999/EK rendelete

(1999. június 21.)

a Halászati Orientációs Pénzügyi Eszközről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

(1) mivel a közös halászati politika hozzájárul a Szerződés 33. cikke általános célkitűzéseinek megvalósításához; mivel különösen a halászat és akvakultúra közösségi rendszerének létrehozásáról szóló, 1992. december 20-i 3760/92/EGK tanácsi rendelet [4] hozzájárul egyfelől az erőforrások megőrzése és az azokkal való gazdálkodás közötti, másfelől a halászati anyagi ráfordításokkal és az erőforrásokkal való tartós és ésszerű gazdálkodás közötti egyensúly eléréséhez;

(2) mivel a strukturális intézkedéseknek a halászatban és az akvakultúrában hozzá kell járulniuk a közös halászati politika és a Szerződés 100. cikke célkitűzéseinek eléréséhez;

(3) mivel az ilyen strukturális intézkedések 1993-ban történt beillesztése a strukturális alapok működésének keretrendszerébe javította a közösségi eljárások szinergiáját és lehetővé tette, hogy koherensebb módón járuljanak hozzá a gazdasági és szociális kohézió erősítéséhez;

(4) mivel a strukturális alapokra vonatkozó általános rendelkezések meghatározásáról szóló, 1999. június 21-i 1260/1999/EK tanácsi rendelet [5] 2000 január 1-jével bevezeti a strukturális politikák működési szabályainak átfogó felülvizsgálatát; mivel az ilyen strukturális intézkedések a szóban forgó rendelet 2. cikkében említett eszközök és feladatok részét képezik; mivel a Halászati Orientációs Pénzügyi Eszközre vonatkozóan a 2052/88/EGK rendelet végrehajtási rendelkezéseit megállapító 1993. július 20-i 2080/93/EGK tanácsi rendeletet [6] ezért hatályon kívül kell helyezni és egy olyan új rendelettel kell helyettesíteni, amely elsősorban olyan intézkedéseket tartalmaz, amelyek biztosítani fogják a strukturális intézkedések bármiféle megszakításának elkerülését szolgáló átmenetet,

ELFOGADTA EZT A RENDELETET:

1. cikk

(1) A Közösség pénzügyi támogatásával az e rendelet értelmében a halászati és akvakultúra ágazatban, valamint az ezek termékeit feldolgozó iparban és értékesítésben (továbbiakban: "ágazat") végrehajtott strukturális intézkedések hozzájárulnak a Szerződés 33. és 100. cikke általános célkitűzéseinek és a 3760/92/EGK, továbbá a 1260/1999/EK rendeletben meghatározott célkitűzéseknek a megvalósításához.

(2) Az (1) bekezdésben említett intézkedések feladatai az alábbiak:

a) hozzájárulás az erőforrások és az azokkal való gazdálkodás közötti fenntartható egyensúly eléréséhez;

b) az ágazat szerkezeti versenyképességének és gazdaságilag életképes vállalkozásai fejlődésének erősítése;

c) a piaci ellátás javítása, továbbá a halászati és akvakultúra termékek körében a hozzáadott érték növelése;

d) hozzájárulás a halászattól és az akvakultúrától függő térségek gazdasági rehabilitációjához;

(3) Közösségi pénzügyi támogatás nyújtható a 2. cikk szerint, a (2) bekezdésben említett egy vagy több feladat támogatását szolgáló intézkedések végrehajtásához;

(4) A Tanács a 4. cikkben említett eljárás szerint megállapítja az e cikk (1) bekezdésében megjelölt strukturális intézkedések támogatási területeit.

2. cikk

(1) A Halászati Orientációs Pénzügyi Eszköz elnevezése a továbbiakban: "HOPE".

(2) A strukturális alapok 1. célkitűzésének keretében a HOPE támogatásával végrehajtott intézkedések e célkitűzés programjának a részét képezik.

A strukturális alapok 1. célkitűzésén kívül a HOPE segítségével megvalósított intézkedések minden érintett tagállamban egy egységes programdokumentum tárgyát képezik.

(3) A (2) bekezdésben említett intézkedések, az ágazatot érintő valamennyi strukturális intézkedést felölelik az alábbi területeken:

- a halászflotta és a halászhajók felújítása és korszerűsítése,

- a halászati anyagi ráfordítások kiigazítása,

- közös vállalkozások,

- kisipari jellegű part menti halászat,

- szociális-gazdasági intézkedések,

- a part menti vizek tengeri erőforrásainak megóvása,

- akvakultúra,

- kikötői halászati berendezések,

- halászati és akvakultúra-termékek feldolgozása és értékesítése,

- új piacok felkutatását és az új piacokon való jelenlét támogatását szolgáló intézkedések,

- a kereskedelem szereplői által végzett műveletek,

- tevékenységek ideiglenes szüneteltetése és egyéb pénzügyi kompenzáció,

- innovatív intézkedések és technikai segélynyújtás.

A 4. cikkben megállapított eljárásnak megfelelően a Tanács kiigazíthatja a fenti intézkedések listáját.

(4) A tagállamok nemzeti szinten biztosítják, hogy a HOPE keretében megvalósuló flottaszerkezetváltási beavatkozások összhangban legyenek a közös halászati politikából és különösen a többéves halászati orientációs programokból fakadó kötelezettségeikkel.

(5) Ezenkívül az 1260/199/EK rendelet 22. és 23. cikkének megfelelően a HOPE pénzügyi hozzájárulást nyújt az alábbiakhoz:

a) különösen a transznacionális műveleteket, és a szektorban, továbbá a halászattól és a vízgazdaságtól függő területeken tevékenykedők hálózatokba való szervezését magukban foglaló innovatív intézkedések;

b) technikai segélynyújtás.

Az 1260/1999/EK rendelet 22. cikke (2) bekezdésének megfelelően, az (1) bekezdés a) pontja alá besorolt kísérleti projektek hatókörét kiterjesztette az alapok olyan intézkedésekben való részvételéről szóló döntés, amelyeket az Európai Regionális Fejlesztési Alapról szóló, 1999. június 21-i 1261/1999/EK európai parlamenti és tanácsi rendelet [7], az Európai Szociális Alapról szóló, 1999. június 21-i 1262/1999/EK európai parlamenti és tanácsi rendelet [8] és az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelet [9] alapján finanszírozhatnak, annak érdekében, hogy az érintett innovatív cselekvésekkel előírt valamennyi intézkedést végrehajtsák.

3. cikk

Az 1. cikk (3) bekezdésében említett intézkedések alapján a valamennyi egyedi művelethez folyósított pénzügyi támogatás nem haladhatja meg a 4. cikkben említett eljárás szerint meghatározandó maximális összeget.

4. cikk

Az 5. cikk sérelme nélkül, a Tanács, a Bizottság javaslata alapján, a Szerződés 37. cikkében megállapított eljárás szerint, legkésőbb 1999. december 31-ig elfogadja a 2. cikkben említett strukturális intézkedéseket támogató közösségi pénzügyi hozzájárulás részletes szabályait és feltételeit.

5. cikk

(1) Az 1994. január 1. előtt benyújtott támogatási pályázatokra továbbra is alkalmazni kell a 4028/86/EGK [10] és a 4042/89/EGK [11] tanácsi rendeletet.

(2) A Bizottság által 1989. december 31. és 1993. december 31. között a 4028/86/EGK rendelet értelmében odaítélt projekttámogatási összegek azon tételeit, amelyekre vonatkozóan a Bizottsághoz nem nyújtottak be kifizetés iránti végleges kérelmet legkésőbb a támogatás megítélését követő hat évvel és három hónappal, a Bizottság legkésőbb hat évvel és kilenc hónappal a támogatás megítélését követően hivatalból felszabadítja, és ez maga után vonja az indokolatlanul folyósított összegek visszafizetését a jogi indokok alapján felfüggesztett projektek sérelme nélkül.

6. cikk

A 2080/93/EGK rendelet 2000. január 1-jével hatályát veszti.

A hatályon kívül helyezett rendeletre történő hivatkozásokat az e rendeletre való hivatkozásokként kell értelmezni.

7. cikk

Az 1260/1999/EK rendelet 52. cikkében előírt átmeneti intézkedéseket értelemszerűen alkalmazni kell erre a rendeletre.

8. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1999. június 21-én.

a Tanács részéről

az elnök

G. Verheugen

[1] HL C 176., 1998.6.9, 44. o.

[2] 1999. május 6-i vélemény (a Hivatalos Lapban még nem tették közzé).

[3] HL C 407., 1998.12.28., 74. o.

[4] HL L 389., 1992.12.31. 1. o. A 1181/98/EK rendelettel (HL L 164., 1998.6.9, 3. o.) módosított rendelet.

[5] HL L 161., 1999.6.26., 1. o.

[6] HL L 193., 1993.7.31, 1. o.

[7] HL L 161., 1999.6.26., 43. o.

[8] HL L 161., 1999.6.26., 48. o.

[9] HL L 160., 1999.6.26., 80. o.

[10] HL L 376., 1986.12.31., 7. o. A legutóbb a 2080/93/EK rendelettel módosított rendelet.

[11] HL L 388., 1989.12.30., 1. o. A legutóbb a 2080/93/EK rendelettel módosított rendelet.

--------------------------------------------------